paragraph_text: Flying Fish Cove je glavno naselje na australskom Božićnom otoku. Mnoge karte je označavaju kao Naselje - The Settlement. Predstavlja prvo britansko naselje na otoku, osnovano 1888. godine. U njemu živi oko 1400 stanovnika, što je trećina otoka. Nalazi se na sjeveroistoku otoka, te se tamo nalazi mala luka koja služi jahtašima, a nekoliko kilometara na jugoistoku se nalazi aerodrom.